钦定古今图书集成/理学汇编/经籍典/第148卷 > 诗经〈按自古诗至唐皆详载经学部兹不重录〉
## 钦定古今图书集成/理学汇编/经籍典/第148卷 > 诗经〈按自古诗至唐皆详载经学部兹不重录〉

《宋徽宗皇帝诗解》九卷。〈佚〉

胡旦“《毛诗演圣论》十卷。”〈佚〉

宋咸《毛诗正纪》〈注〉《宋志》三卷。〈佚〉《毛诗外义》。〈注〉《宋志》二。

卷。〈佚。〉

《中兴书目》：“《毛诗正纪》三卷天禧中宋咸撰，四十四篇，论诗名篇数、风雅正变之类。” 又《外义》二卷。

刘宇《诗折衷》。〈注〉《宋志》“二十卷。”〈佚〉

苏子材《毛诗大义》。〈注〉《通志》三卷。〈佚〉

王应麟曰。皇祐中武功苏子材采《郑谱》《孔疏》仅二百条，分为三卷。

欧阳修《毛诗本义》。〈注〉《宋志》十六卷。〈存〉《诗谱补阙》：〈注〉通。

《志》三卷。〈存。〉

《自序》：〈按：“诸《序》” 皆已别载，不重录。〉

梅尧臣“《毛诗小传》二十卷。”〈佚〉

欧阳修曰：“尧臣，宣州人。累官至尚书都官员外郎。学长于《毛诗》，为《小传》二十卷。”

茅知至《周诗义》。〈注〉《宋志》“二十卷。”〈佚〉

《姓谱》：“知至，仙游人。以《六经》教授乡里。景祐中，庞籍以德行荐，补州学教授。有《周诗义》二十卷。”

周尧卿《诗说》三十卷。〈佚〉

欧阳修曰：“尧卿，道州永宁人。长于毛、郑《诗》。”

鲁有《开诗集》。〈注〉《宋志》“十卷。”〈佚〉

《李常诗传》。〈注〉《宋志》“十卷。”〈佚〉

黄君俞《毛诗关言》。〈注〉《通志》二十三卷。〈佚〉

周轼《毛诗笺传辨误》〈注〉《宋志》“八卷。”〈存〉

丘铸《周诗集解》。〈注〉《宋志》“二十卷。”〈佚〉

郑樵曰：“宋朝丘铸注只取《序》中第一句以为子夏作，后句则削之。”

王安石《新经毛诗义》。〈注〉《宋志》“二十卷。”〈佚〉

舒王《诗义外传》。〈注〉《宋志》“十二卷。”〈佚〉

沈季长“《诗讲义》十卷。”〈佚〉

范百禄《诗传补注》二十卷。〈佚〉

《鲜于侁诗传》。〈注〉《宋志》十八卷。〈未见〉

按：《鲜于氏诗传》，范镇作墓志，秦观撰行状，俱云“二十卷。” 《文渊阁书目》暨叶氏《菉竹堂目》均载有是书。

周紫芝《毛诗讲义》。〈佚〉

紫芝《自序》：〈按：《序》已另载，不重录。〉

陆佃诗·《物性门类》：〈注〉《通考》八卷。〈存〉

《祝穆》曰：“陆农师受经于王介甫，而不以《新法》为是。”

蔡卞《毛诗名物解》。〈注〉《宋志》“二十卷。”〈存〉

蔡元度《名物解目录》一卷，“《释天》《释百谷》” 、《释草》《释木》各一卷，《释鸟》三卷，《释兽》《释虫》各三卷，《释鱼》《释马》《杂释》《杂解》各一卷

董逌《广川诗故》：〈注〉《宋志》“四十卷。”〈佚〉

《中兴艺文志》：董逌撰。逌谓“班固言《鲁诗》最近，今徒于他书时得之；《齐诗》所存不全，或疑后人托为，然章句间有自立处，此不可易者。” 《韩诗》虽亡阙，《外传》及《章句》犹存。《毛诗》训故为备，以最后出，故独传。乃据《毛氏》以考正于三家。且论《诗序》决非子夏所作。建炎中，逌载是书而南，其志公学博，不可以人废也。

朱子曰：“董彦远《诗解》，其论《关雎》之义，自谓暗与程先生合，但其文晦涩难晓。”

廖刚《诗经讲义》二卷。〈佚〉

《宋史》：“廖刚字用中，顺昌人。以徽猷阁直学士致仕。”

曹粹中《放斋诗说》。〈注〉《宋志》“三十卷。”〈未见〉

王应麟曰：曹氏《诗说》谓《齐诗》先采𬞟而后《草虫》。又曰：“四月秀葽。” 诸儒不详其名，《说文》引刘向说以为苦葽，曹氏以《尔雅》《本草》证之，知其为《远志》。又曰：“旱麓” ，毛氏云“旱，山名也。” 曹氏按《地理志》汉中南郑县有旱山。

罗从彦《诗解》。〈佚〉

《闽书》：从彦字仲素，延平人。绍兴二年，以特科授博罗主簿，学者称“豫章先生。”

丘税《诗解义》。〈佚〉

《江西通志》：“丘税字为高，南丰人。入太学。建炎初，伏阙上书，乞徙都金陵，以图恢复。所著有《诗解义》。”

陈鹏飞《诗解》。〈注〉《通考》二十卷。〈未见〉

王应麟曰：陈少南不取《鲁颂》，然则《思无邪》一言，亦在所去乎？

《朱子》曰：“陈少南于《经旨》既疏略不通，点检处极多，不足据。”

李樗《毛诗详解》。〈注〉《宋志》三十六卷。〈存〉

《闽书》：樗字若林，闽县人。受业于吕本中，后领乡贡。有《毛诗注解》，学者称“迂斋先生。”

吴棫《毛诗叶韵补音》。〈注〉《宋志》“十卷。”〈存〉

棫《自序》〈按：《序》已另载，不重录。〉

徐。《序》：〈亦另载〉朱子曰：“吴才老补音甚详，然亦有推不去者，如‘外御其侮’”，“‘烝也无戎’，才老无寻处，却云：‘务’字古人读做‘蒙’，不知‘戎’，汝也。”“‘汝”“戎’二字，古人通用，是协音‘汝’也。如‘南仲太祖’”，“大师皇父”，“‘整我六师，以修我戎’，亦是协音‘汝’也。‘下民有严’”，叶“‘‘不敢迨遑’，才老欲音‘严’”为“庄’，云避汉讳，却无道理。其后读《楚辞天问》一‘严’”字，乃押从“庄”字，乃知是叶韵。严读作“昂”也。天问才老岂不读，往往无甚意义，只恁地打过去也。杨简曰：《诗补音》考究精博，然亦有过差。

魏了翁曰：“《诗》《易》叶韵。”自吴才老始断然言之。陈凤梧序。〈按：《序》已另载，不重录。〉

郑樵《诗传》。〈注〉《宋志》“二十卷。”〈未见〉《诗辨妄》〈注〉《宋志》“六卷。”〈未见〉

樵《自序》：〈按：《序》已另载，不重录。〉

朱德润序。〈亦另载。〉

《虞集序》。〈亦另载。〉

周孚非：《郑樵诗辨妄》一卷〈存〉

孚《自序》。〈按：《序》已另载，不重录。〉

顾湄曰。周孚字信道。济北人。居京口。淳熙初真州学教授。自号“蠹斋。”

王质《诗总闻》。〈注〉《宋志》“二十卷。”〈存〉

陈日强《跋》。〈按：已另载，不重录。〉

王景文《诗总闻》颇与《朱传》不合，然多前人所未发。

程大昌《诗议》一卷。〈存〉

大昌《自序》。〈按：《序》已别载，不重录。〉

程大昌《诗议》十七篇：“一论古有《二南》，而无《国风》之名；二论《南》《雅》《颂》为乐诗，诸国为徒诗；三论《南》《雅》《颂》之为乐无疑；四论四始品目；五论《国风》之名出于左、荀；六证左、荀创标风名之误；七论逸诗有《豳》《雅》《豳》《颂》而无《豳风》，以证《风》不得抗雅；八论《豳诗》非七月；九辩《诗序》不出子夏；十辩《小序》缀语出于卫宏；十一辩《序》不可” 废；十二、据季札序诗篇次，知无风名；十三、论《毛诗》有古序所以胜于三家；十四、论《采诗》序诗因乎其地；十五、论南为乐名；十六、论《关雎》为文王诗；十七、论《诗乐》及商、鲁二《颂》，唐应德称其“文义蔚然” ，绎其论议，洵多独得之见。然《风》《雅》《颂》之名，《周礼》《左传》《荀子》有之，季札亦言之；而程氏必谓有二《南》而无《国风》，凭臆妄决，无所称据，亦难乎免于穿凿之讥矣。

程大昌谓《诗》有《南无风》，此不然。《乐记》曰：“正直而静、廉而谦者宜歌。” 《风。表记》引《国风》曰：“我躬不阅，遑恤我后。” 又引《国风》曰：“心之忧矣，于我归说。” 此不称《国风》而何？

范处义《诗》学。〈注〉《宋志》一卷。〈佚〉《解颐新语》：〈注〉《宋志》十四。

卷。〈佚。〉

王应麟曰：“鼍鸣如鼓” ，《新经》之说也。《解颐新语》取之，凿矣。

又曰：晁景迂《诗序论》云：“‘序《驺虞》，‘王道成也；《风》其为雅与？序《鱼丽》可以告神明’，《雅》其为颂与？《解颐新语》亦云：‘文王之风终于《驺虞》，序以为王道成’，则近于雅矣；文王之雅终于《鱼丽》，序以为可告神明’，则近于颂矣。”

《诗补传》〈注〉《宋志》“三十卷。”〈存〉

《逸斋自序》〈按：《序》已另载，不重录。〉

按：《诗补传》抄本但题“逸斋” 而不著名。考《宋艺文志》有《范处义诗补传》三十卷，卷数与逸斋本相符。西亭王孙《聚乐堂目》直书“处义” 名，当有证据。处义，金华人，绍兴中登张孝祥榜进士。

罗维藩《诗解》二卷。〈佚〉

杨万里《志墓》曰：“罗价卿讳维藩，庐陵人。擢进士第，授迪功。南雄州保昌县尉，升从政郎。著《诗解》二卷。”

张淑坚《诗解》。〈佚〉

潘好古《诗说》：〈佚〉

吕祖谦作《墓志》曰：“好古字敬修，一字伯御，松阳人。喜著书，有《诗》《春秋》《语》《孟》《中庸说》，合五十一卷。”

吴曾《毛诗辨疑》。〈佚〉

《抚州府志》：“吴曾字虎臣，崇仁人。高宗时以献书得官，累迁至吏部郎中。孝宗朝出知严州，致仕。”

黄度《诗说》：〈注〉《宋志》“三十卷。”〈未见〉

叶适《序》。〈按：《序》已另载，不重录。〉

马和之《毛诗图》。〈阙〉

夏文彦曰：“马和之，钱塘人。绍兴中登第。善画人物。”

山水效吴装，笔法飘逸，务去华藻，自成一家。高、孝两朝深重其画，每书“《毛诗》三百篇” ，令和之图写。官至工部侍郎。

汪珂玉曰：马和之“《毛诗》图《卫风鹑奔》章 ，不写宣姜。”事，但写鹑雀奔彊树石，动合程法，览之冲然，由其胸中自有风雅也。《定中图》，登丘相度，得文公营徙之状；子来趋事，得国人悦服之象。其苍莽攸郁，则树之榛栗椅桐梓漆也。定宿正中，于以作室，可想见矣。《干旄图》，“孑孑干旄，建于车后，两服两骖而维之”，正见卫大夫见贤之勤，而“彼姝者子，罄折且前”，是欲以𢌿之之气象耳。衣褶作马蝗描古法《载驰图》以许穆公本无唁卫事，故不作“驱马悠悠”，惟指其忧心焉而已，乃犹作“许大夫来告”，则以是夫人意中事，故不妨象外摹写，落笔飘逸，仿吴装法也。四册，藏项又新家。

按：马和之《毛诗图》流传于世者，有《关雎》《葛覃》《螽斯》《桃夭》《汉广》《采蘩》《草虫》《采𬞟》《甘棠》《驺虞》《北风》《鹑奔》；《方中》《干旄》，《载驰》，《淇澳》《考槃》《木瓜》《伐檀》《蒹葭》《晨风》《衡门》《鸤鸠》《九罭》《鹿鸣》《棠棣》《天保》《采薇》《蓼萧》《采𦬊》《鸿雁》《沔水》《鹤鸣》《白驹》《黄鸟》《斯干》；节《南山》《正月》《十月之交》：《雨无正》；《小旻》《小宛》《小弁》《巧言》；《何人斯》《巷伯》《谷风》《蓼莪》《大东》《四月》《北山》《小明》《鼓钟信》《南山》《大田》《桑扈》《鸳鸯》《鱼藻》《隰桑》《白华》《棫朴》《旱麓》《灵台》《云汉》《崧高》《韩奕》《江汉》《振鹭》《丰年》《潜酌𬳶》诸篇，然多系摹本，真迹罕存。

杨简《诗解》。〈佚〉

《简自序》。〈按：《序》已另载，不重录。〉

楼钥曰：“敬仲《诗解》，发明‘无邪’之思，谓古说难尽信，虽载之《左传》者亦不可据，《尔雅》亦多误，《大学》所引亦有牵合，《诗序》多失经意，《释文》多好异音，诗人讽咏或有戾于事实，制度名数不尽合于礼典，如此类未尽概举，皆前辈所未发。”

按《慈湖诗解》不传，亡其卷目。当日楼大防《遗书论辨》存其说于《攻愧集》中，《葛覃》“《鹊巢》简兮，氓兔爰箨兮，出其东门” ，《候人》“七月《东山》” 、“狼跋《棠棣》” 、“六月《车攻》” 、“吉日” ，“庭燎，《斯干》” 、《小旻》《小宛》“何人斯” 、“《巷伯》《北山》” ，凡二十二条。要之不取《小序》者。其于“聊乐我员” ，谓员是姓，大防非之，以员本彭城刘氏，奔魏，自比伍员更姓，古无此姓，“员” 乃语助辞，则其解亦太穿凿矣。

薛季宣《反古诗说》。〈佚　一作诗性情说〉

季宣《自序》。〈按：《序》已另载，不重录。〉

陈傅良《毛诗解诂》二十卷。〈佚〉

叶绍翁曰：“考亭先生晚注《毛诗》，尽去《序》文，以‘彤管’” 为淫奔之具，以“城阙为偷期之所。止斋陈氏得其说而病之，谓以千七百年女史之彤管与三代之学校以为淫奔之具，偷期之所，窃有所未安。独藏其说，不与考亭先生辨。考亭微知其然，尝移书求其《诗》说。止斋答以公近与陆子静互辨无极，又与陈同甫争论王” 霸矣。且某未尝注《诗》，所以说《诗》者，不过与门人为举子讲义，今皆毁弃之矣，盖不欲滋朱之辨也。今《止斋诗传》方行于世。

吕祖谦《家塾读诗记》：〈注〉《宋志》“三十二卷。”〈存〉

《朱子序》。〈按：《序》已另载，不重录。〉

魏了翁《后序》。〈亦另载。〉

陆𬬩《序》。〈亦另载。〉

顾起元《序》。〈亦另载。〉

黄佐曰：“《吕氏读诗记》最为精确，第专主《小序》，与《集传》不同。然朱子序之，其推逊也至矣。”

唐仲友《诗解》。〈佚〉

戚雄曰：唐说斋读经，于《诗》最有发明，如以硕鼠为“爱君之至” ，真有精思卓识。

朱熹《毛诗集传》〈注〉《宋志》“二十卷。”〈存〉

《朱子自序》：〈按：《序》已另载，不重录。〉

陈文蔚曰：先生于《诗》去《小序》之乱经，得诗人吟咏性情之意。

《郝经序》。〈亦另载。〉

朱升曰：“朱子之于《诗》也，本欧阳氏之旨而去《序》，明吴才老之说而叶《音韵》，以《周礼》之六义、三《经》而《三纬》之赋，比、兴各得其所，可谓无憾也已。”

桂萼曰：“《诗集传》极好，然其间制度名物，不读注疏无由而知。当时朱子传经，一本注疏之训释，但以诸儒解经太详，不免穿凿而失其本意，于是取而传焉，以求作者之志。不谓后之学者遂废注疏而不观，试举一二。如三事就绪，朱传取郑司农三农之事训之，后人不考，遂以《孟子》所谓上、中、下农之说别处下方，不” 知本《周礼》“三农生九谷” 注中所谓“高原下隰，平阳之农” 耳。又如“閟宫” 注中“砻密” 之说，读《诗》者或以结构之密当之，岂不可笑！

尤氏曰：“《诗三百》以思，无邪蔽之，安有尽收淫词之理？即《诗》有美刺，以为刺淫可矣，不应取淫人自作之诗也。郑伯如晋，子展赋‘《将仲子》；郑伯享赵孟子，太叔赋‘《野有蔓草》；六卿饯韩宣子，子齹赋‘《野有蔓》’’’。”

草，子太叔赋《褰裳》，子游赋《风雨》，子旗赋《有女同车》，子柳赋《箨兮》，此六诗者，皆朱子所为淫奔之辞也。然叔向、赵武、韩起莫不善之，以郑人称郑诗，岂自暴其丑乎？近高忠宪讲学东林，有执《木瓜》诗问难者，谓“投我以木瓜，报之以琼琚” ，其中并无男女字，何以知其为淫奔？坐皆默然。惟萧山来风季曰：“即有男女字，亦何必淫奔？” 张衡《四愁》诗：“美人赠我金错刀，何以报之英琼瑶。” 明明有美人字，然不为淫奔也。言未既有拂然而起者，曰：“美人固通称，若彼狡童兮，不以为淫奔否？” 曰：“亦何必淫奔。子不读箕子《麦秀歌》乎？‘麦秀渐渐兮，禾黍油油兮。彼狡童兮，不与我好兮’。箕子，所谓受辛也。受辛，君也，而狡童之谁？曰狡童，淫者也。” 忠宪遽起揖曰：“先生言是也。吾不知朱子闻之以为何如。”

朱鉴《文公诗经遗说》六卷。〈存〉

《鉴后序》。〈按：《序》已另载，不重录。〉

成氏曰：端平乙未，子明官承议郎，权知兴国军事所成也。子明有子浚，尚理宗公主，官两浙转运使，兼吏部侍郎。元兵入建宁，浚与公主走福州，知府王刚中以城降于阿剌罕。浚谓公主曰：“君帝室王姬，吾大儒世胄，不可辱人手。” 夫妇仰药死。《小说》或讥其作书与贾似道，称万拜，诚诋诬不足道也。

《辅广诗童子问》二十卷。〈存〉

胡一中序。〈按：《序》已另载，不重录。〉

陈骏《毛诗笔义》。〈佚〉

《闽书》：“陈骏字敏仲，为大冶丞，从游朱文公之门。”

刘爚《东宫诗解》。〈佚〉

陆氏曰：建阳刘爚与弟炳，皆朱子高弟。仕至工部尚书，谥“文简。” 著有《东宫诗解》。

黄杶《诗解》二十卷，《总论》一卷〈存〉

《闽书》：杶字实夫，龙谿人。淳熙中，以舍选入对，升进士丙科，调南剑教授，终宣教郎。

林拱《辰诗传》。〈佚〉

《温州府志》：“拱辰字岩起，平阳县人。淳熙戊戌武举，换文登第，历广东经略安抚使。有诗传刊于平江。”

舒璘《诗学发微》。〈佚〉

《宁波府志》：“舒璘字元质，奉化人。乾道中为徽州教授，终宜州通判。淳祐中，谥文靖。”

高颐“《诗集传解》三十卷。”〈佚〉

《闽书》：“高颐字元龄，元进士，知永州东安县。”

陈谦《诗解诂》：〈佚〉

王瓒曰：“宋乾道中永嘉陈谦益之撰。”

戴溪《续读。诗纪》。〈注〉《宋志》三卷。〈未见〉

黄震曰：“南渡后，李迁仲集诸家诗为之辨而去取之。南轩、东莱止集诸家可取者，视李氏为经，而东莱之《诗纪》独行，岷隐戴氏遂为《续诗纪》。”

戚雄曰：戴岷隐谓《有狐》为国人悯鳏夫，则表国人之仁心，固胜于彰寡妇之淫志。其谓摽有梅，父母之心也；求我庶士，乃择婿之辞。至哉言乎！恐圣人复起，不易斯言矣。

杨明复《诗学发微》。〈佚〉

谢铎曰：“《诗学发微》杨明复著，今亡。”

张贵谟《诗说》：〈注〉《宋志》“三十卷。”〈佚〉

《括苍汇记》：“张贵谟字子智，遂昌人。由进士主吴县簿，教授抚州，宰江山县。官至朝议大夫。”

黄应春《诗说》。〈佚〉

《宁波府志》：“黄应春，奉化人。嘉熙二年进士。官至朝散郎，知处州。著有《诗说》。内翰应左史黄自然缴进，送监看详，除国子学录。”

史守道《诗略》十卷。〈佚〉

《四川总志》：“史守道字孟传，眉州人。绍定进士，迪功郎。”

谭世选“《毛诗传》二十卷。”〈佚〉

陆氏曰：茶陵谭世选初以尚书献策补官，凡五荐漕台，三为举首，诗“传翼汉儒。”

刘应登《诗经训注》。〈佚〉

《江西通志》：“应登字尧咨，安城人。景定间漕贡进士。宋社将危，隐居不仕。”

韩谨《诗义解》。〈佚〉

陆氏曰：晋江韩谨字去华。以南海尉改宣议郎，除处州教授。著《诗礼义解》上之，召为国子博士，迁广南东路提举学事。自巡尉未再期，拥使节一方，前未有也。

汤建《诗衍义》。〈佚〉

陆氏曰：乐清人，字达可，学者称“艺堂先生。”

刘垕《毛诗解》。〈佚〉

《闽书》：字伯淳，建阳人。宝庆三年，知江宁。以收李全功，转朝请大夫，知常州、衡州，移南剑州。学者称“静斋先生。”

谢升孙《诗义断法》。〈佚〉

《江西通志》：“谢升孙，南城人。举进士，为翰林编修官。”

朝士称之曰“南窗先生。”

魏了翁《毛诗要义》。〈注〉《宋志》“二十卷。”〈未见〉

钱文子《白石诗传》。〈注〉《宋志》“三十卷。”〈存〉

魏了翁《序》。〈按：《序》已另载，不重录。〉

《乔行简序》。〈亦另载。〉

《诗训诂》：〈注〉《宋志》三卷。〈存〉

徐氏曰：钱氏《诗诂》三卷，曰《释天》，曰《释地》，曰《释山》，曰《释水》，曰《释人》，曰《释言》，曰《释礼》，曰《释乐》，曰《释宫》，曰《释器》，曰《释车》，曰《释服》，曰《释食》，曰《释禽》，曰《释兽》，曰《释虫》，曰《释鱼》，曰《释草》，曰《释木》，凡一十九门。

段昌武“《丛桂毛诗集解》三十卷”〈阙〉

《读诗总说》一卷。〈存〉

段维清《跋》。〈按：已另载，兹不重录。〉

陆氏曰：宋庐陵段昌武子武辑。焦弱侯《经籍志》、朱西亭《授经图》皆载此书，而焦氏以“段武昌” 为“段文昌” ，朱氏又倒其名为“段武昌” ，俱似未见此书者。

《诗义指南》一卷。〈存〉

黄震曰：“建昌段氏用《诗记》之法为集解。”

《严粲诗辑》三十六卷。〈存〉

林希逸《序》。〈按：《序》已另载，不重录。〉

粲《自序》。〈亦另载。〉

袁甫曰：“坦叔于《黍离》《中谷》《有蓷》，不用旧说，独能探得诗人优柔之意。”

黄佐曰：“华谷严氏《诗辑》，以《吕氏读诗记》为主，而集诸家之说以发明之。”

《刘克诗说》十二卷。〈阙〉

克《自序》：〈按：《序》已另载，不重录。〉

子坦、《跋》。〈亦另载。〉

按：刘氏《诗说》，《宋志》及焦氏《经籍志》、朱氏《授经图》均未之载。昆山徐氏传是楼有藏本，乃宋时雕刻，惜第二、第九、第十卷都阙。前有《总说》、楮尾，吴匏庵先生题识尚存。克信安人。

王应麟《诗·地理考》。〈注〉《宋志》五卷。〈存〉

应麟《自序》。〈按：《序》已另载，不重录。〉

《诗考》：〈注〉《宋志》五卷，今六卷。〈存〉

应麟《自序》。〈按：《序》已另载，不重录。〉

又《后序》。〈亦另载。〉

《毛诗草木鸟兽虫鱼广疏》六卷。〈存〉

熊刚大《诗经注解》〈佚〉

陆元辅曰：建阳熊刚大，从蔡渊、黄干游，为建安教授，有《诗经注解》，学者称“古溪先生。”

顾文英《诗传演说》：〈佚〉

刘克庄曰：“《顾贡士诗传》，大略如郑夹漈。”

章叔平《读诗私记》：〈佚〉

黄震《序》。〈按：《序》已另载，不重录。〉

蔡梦说《诗笺》八卷。〈佚〉

《赤城新志》：“蔡梦说字起岩，黄岩人。从车敬斋游，究心濂洛之学，开门授徒。黄超然、高志、尹方仪皆其弟子也。所著书多散亡，独诗笺八卷藏于家。”

俞德邻《佩韦斋辑闻诗说》一卷。〈存〉

曹氏曰：宋季俞德邻，永嘉人。著有《佩韦斋辑闻》，中有《诗说》一十三条。

姚隆《诗解》。〈佚〉

黄渊《序》。〈按：《序》已另载，不重录。〉

黄震《读诗一得》一卷。〈存〉

震《自序》〈按：《序》已另载，不重录。〉

王柏《诗可言集》。〈注〉《宋志》“二十卷。”〈未见〉

《方回序》。〈按：《序》已另载，不重录。〉

《诗辨说》二卷。〈存〉

柏《自序》。〈按：《序》已另载，不重录。〉

按：《诗》有南、有风、有雅、有《颂》，用之乡人邦国，秩然一定而不可紊，故一豳也，有豳诗，有豳雅，有豳、《颂》。鼓钟之诗曰“以雅以南” ；《论语》：雅、颂各得其所，南之不可移于风，犹风之不可杂于雅、颂也。自朱子专主去《序》言《诗》，而郑、卫之风皆指为淫奔之作，数传而鲁斋王氏遂删去其三十二篇，且于《二南》删去《野有死麇》一篇,而退，“何彼秾矣。《甘棠于王风》。” 夫以孔子之不敢删者，鲁斋毅然削之；孔子之所不敢变易者，鲁斋毅然移之。噫亦甚矣！世之儒者以其渊源出于朱子而不敢议，则亦无是非之心者也。

江恺《诗经讲义》。〈佚〉

《徽州府志》：“恺字伯几，婺源人。贡礼闱。宋亡，衣齐衰隐居，学者称雪江先生。”

陈焕《诗传微》。〈佚〉

字时可，丰城人。宋末两预漕荐，入元不仕。

何逢原《毛诗通旨》。〈佚〉

《严州府志》：“逢原字文澜，分水人。咸淳间官中书舍人。入元被荐不起。”

赵德《诗辨说》七卷。〈阙〉

字德宗。宋亡隐居豫章东湖，自号“铁峰。”

吴氏。〈失名〉《诗本义补遗》〈注〉《宋志》一卷。〈佚〉

按：王氏《困学纪闻》载：“鹤林吴氏论诗曰：‘兴之体足以感发人之善心’。毛氏自《关雎》而下，总百十六篇，首系之兴风七十、《小雅》四十，大雅四、《颂》二。注曰：‘兴也，而比赋不称焉’。盖谓赋直而兴微，比显而兴隐也。” 吴氏未详其名，其书出于朱子《集传》之前，未审即《宋志》所载《本义》《补遗》否也？

雷光霆《诗义指南》十七卷。〈佚〉

《南昌府志》：“光霆字友光，宁州人。程钜夫尝从受业。至元间，遣使征之，未至而卒。学者称龙光先生。”

安熙《诗传精要》。〈佚〉

《苏天爵状》曰：“先生讳熙，字敬仲，姓安氏，太原离石人也。金亡，徙山东，爱真定风土，家焉。试中选，占儒籍，以郡博士举，贰其学事。先生之教人也，师道卓然，然科条纤悉，皆有法度。入学以居敬为本，读书以经术为先。其讲说也，毫分缕析，融会贯通，俾学者如亲闻圣人之言，心开目明，释然无疑。弟子去来者常至百人。” 宪司数以其行荐于朝，卒无所就。不幸以疾卒，年四十有二。有《诗传精要统》《皇极经世书》《四书精要考异》。

陈栎《诗经句解》。〈未见〉

栎《自序》：〈按：《序》已另载，不重录。〉

朱近礼《诗传疏释》。〈佚〉

《吴澂跋》。〈按：已另载，不重录。〉

刘瑾“《诗传通释》二十卷。”〈存〉

杨士奇曰：“《诗传通释》，元安成刘瑾辑，凡二十卷。余家所有，四册。其采录各经传及诸儒所发要义，又考求世次源流，至明且备。盖《会通》之书也。”

《吉安府志》：“刘瑾，安福人。肆力治诗，其说宗朱子，而间出其所自得。又考正诸国世次，作者时世，察其源流，辨其音韵，审《诗》《乐》之合，穷删定之由，为《诗传通释》一书，能阐发朱子之蕴。”

按《刘氏通释》。永乐中胡广等攘其成书为《大全》，惟于原书“愚按” 二字，更作“安成刘氏” 而已。

梁益“《诗传旁通》十五卷。”〈存〉《诗绪馀》：〈未见〉

翟思忠《序》。〈按：《序》已另载，不重录。〉

《益本》，闽人，字友直，随居江阴。举江浙乡试。

许谦《诗集传名物抄》八卷。〈存〉

吴师道《序》。〈按：《序》已另载，不重录。〉

黄溍曰：先生是书，正其音释，考其名物度数，以补先儒之未备，仍存其逸义，旁釆远援，而以己意终之。

罗复《诗集传音释》二十卷。〈佚〉

字中行庐陵人

按：曹氏静惕堂有藏本，乃合白云许氏《名物钞》而音释之。

朱公迁“《诗传疏义》二十卷。”〈存〉

公迁《自序》。〈按：《序》已另载，不重录。〉

何英《后序》。〈亦另载。〉

《江西通志》：“朱公迁字克升，乐平人。学于同郡吴中行，以遗逸征授翰林直学士。章七上力辞，乃出为处州学正，兵乱徙婺源。”

《乐平县志》：“至正辛巳，领浙江乡试，教婺州，改处州。”

李公凯“《毛诗句解》二十卷。”〈存〉

宜春人，字仲容。专取“吕氏《读诗记》” 而檃括之。

曹居贞《诗义发挥》：〈未见〉

《江西通志》：“庐陵人。永乐中修。《大全》多采之。”

苏天爵《读诗疑问》一卷。〈存〉

天爵《自述》〈按：《序》已另载，不重录。〉

吴简《诗义》。〈佚〉

《绍兴府志》：“字仲广，吴江人。以荐入官，历绍兴学录。”

“扬舟。”《诗经发挥》〈佚〉

《江西通志》：“扬舟字道济，吉水人。”

《湖广总志》：“扬舟字梓夫，慈利人。登进士，任茶陵同知，历迁翰林待制。”

《韩性诗音释》一卷。〈佚〉

《元慈》湖山长，会稽人，字明善。

林泉生《诗义矜式》十二卷。〈存〉

专为“《科举》而设。”

焦悦《诗讲疑》：〈佚〉

苏天爵表墓曰：“先生姓焦，名悦，字子和，与同郡安熙讲说《六经》之旨，伊、洛诸儒之训，莫不究其精微。中台御史表其学行可为人师，授真定郡学官，号其居曰‘兑斋’。” 有《诗讲疑》一编藏于家。

夏泰亨《诗经音考》。〈佚〉

《绍兴府志》：“字叔通，会稽人。领乡荐，官翰林院编修。”

卢观《诗集》说：〈未见〉

字彦达，昆山人，“熊之父。”

杨璲《诗传名物类考》〈未见〉

《两浙名贤录》：“字元度，馀姚人。注《诗传》《名物类考》：侍御史姚黻上于朝。历宁海、缙云及本州学官。”

秦玉《诗经纂例》。〈佚〉

杨维桢《志墓》曰：“字德卿，盐城人，徙居崇明，又徙太仓。通《五经》，教授乡里，私谥孝友先生。”

金希声《诗说》四卷。〈佚〉

《括苍汇记》：“金希声青田人。”

周鼎《诗经辨正》。〈佚〉

宋濂《志墓》曰：“字仲恒。先世自安成徙庐陵，从湜溪郭正表游。《六经》有所疑滞，纵横扣击，惟恐其弗明。积功既久，多超特之见，谓《诗》分正、变之说固肇于汉儒，然而正中有变，变中有正，不可执一而求。况其体制音节，敻然不侔，若虚心玩之，策书紊乱，了然可见。必各从其类，然后可辨世道升降之由。其诗虽非盛时之” 作，其人既贤，其书犹近于古，必附小大雅之正者，劝惩之义，庶有托焉。先王以礼乐化成天下，而于《诗》之用见之，其效至于协和神人之应，非罕言比也。君于《六经》皆有论著，未及完。独《诗经辨正》若干卷藏于家。

方道叡《诗记》。〈佚〉

《两浙名贤录》：“方道叡字以愚，淳安人。蛟峰先生之曾孙。登至顺二年进士第，授翰林编修官，调嘉兴推官，再调杭州判官，引疾归。洪武初，两被召不赴。”

朱倬《诗疑问》七卷。〈存〉

刘《锦文跋》。〈按：已另载，不重录。〉

《诗疑问》七卷元进士朱倬，字孟章，建昌新城人。

梁寅《诗演义》八卷。〈未见〉《诗考》四卷。〈未见〉

寅《自述》曰：“于《诗》也，因朱子之《传》，演其义而申之，谓之《诗演义》。”

汪克宽《诗集传音义会通》三十卷。〈未见〉

《危素序》。〈按：《序》已另载，不重录。〉

《宋濂序》。〈亦另载。〉

曾坚《诗疑大鸣录》一卷。〈未见〉

【按】，坚尝序薛毅夫《四明洞天丹山图咏集》，自称沧

海逸吏临川曾坚序有云：“余再以使事航海出庆元洋。” 盖犹属至正年间事。俞邰谓是吴江人，宣德初尚存，度别有所据，其书叶氏《菉竹堂目》有之。

范祖干《读诗记》。〈未见〉

《金华府志》：“范祖干字景先，金华人。受业白云许先生之门。太祖帅师下婺，辟为谘议，以亲老辞，乡人称为纯孝先生。”

朱善《诗解颐》四卷。〈存〉

丁隆《题后》。〈按：已另载，不重录。〉

《江西通志》：“善字备万，号一斋，丰城人，隐老之子。洪武初，官至文渊阁大学士。”

高颐“《诗集传解》二十卷。”〈未见〉

蒋垣曰。字应昌，福宁州人。

何英《诗经详释》。〈未见　一作增释〉

【按】是书当即朱公迁《疏义》增释之。

杨禹锡《诗义》二卷。〈佚〉

《云南通志》：“杨禹锡，太和人。洪武间，以经明行修，辟授本县学训导。”

瞿佑《诗经正葩》〈佚〉

钱氏曰：佑字宗吉，钱塘人。洪武中，以荐历仁和、临安、宜阳训导，升周府右长史。永乐间，下诏狱，谪戍保安。洪熙乙巳，英国公奏请赦还，令主家塾。

彭奇《诗经主意》〈未见〉

【按】：“奇”，未详何人书，载叶氏《菉竹堂目录》。

《胡广等诗集传大全》二十卷。〈存〉

吴任臣曰：“《诗大全》纂修官亦四十二人，翰林院学士兼左春坊大学士奉政大夫胡广，奉政大夫右春坊右庶子兼翰林院侍讲杨荣，奉直大夫右春坊右谕德兼翰林院侍讲金幼孜，翰林院修撰，承务郎萧时中、陈循，翰林院编修，文林郎周述、陈全、林志，翰林院编修，承事郎李贞、陈景著，翰林检讨，从仕郎余学夔” 、刘永清、黄寿生、陈用、陈璲，翰林院五经博士，迪功郎王进，翰林院典籍，修职郎黄约中，翰林院庶吉士凃顺，奉议大夫、礼部郎中王羽，奉议大夫、兵部郎中童谟，奉训大夫、礼部员外郎吴福，奉直大夫、北京刑部员外郎吴嘉静，承直郎，礼部主事黄裳，承德郎，刑部主事段民，承直郎刑部主事洪顺、沈升，承德郎刑部主事章敞、杨勉、周忱、吴绅，文林郎广东道监察御史陈道潜，承事郎大理寺评事王选，文林郎太常寺博士黄福，修职郎太医院御医赵友同，迪功佐郎北京国子监博士王复原，泉州府儒学教授曾振，常州府儒学教授廖思敬，蕲州儒学学正傅舟，济阳县儒学教谕杜观，善化县儒学教谕颜敬守常州府儒学训导彭子斐镇江府儒学训导留季安。按是书止抄袭安成刘瑾《通释》一书，仅删去数条。而刘本以《诗小序》隶各篇之下，是书则别为一编，若似乎不同者，要之当日元未尝纂修也。

范理《诗经集解》三十卷。〈未见〉

《台州府志》：“范理字道济，天台人。宣德庚戌进士，官”

至南京吏部左侍郎

王逢《诗经讲说》二十卷。〈佚〉

《乐平县志》：“王逢字原夫，宣德初，荐授富阳训导。寻以明经召见，放归，杜门讲学，乡里称曰‘松邬先生’。”

孙鼎《诗义集说》四卷。〈未见〉

《江西通志》：“孙鼎字直铉，庐陵人。永乐间领乡荐，任松江教授，擢监察御史，提督南畿学政。”

《杨守陈诗私抄》四卷。〈存〉

守陈《自序》。〈按：《序》已另载，不重录。〉

黄佐曰：“朱子所指《淫诗》，与《小序》说异者，近世四明杨氏直以为秦火之后汉，误收以备三百之数，故其所著《私抄》，删削而改编之。” 愚谓《左传》载列国所赋者，诸淫诗具在。误收之说，岂其然乎？

《易贵诗经直指》十五卷。〈佚〉

郭子章曰：“易贵。字天爵。吉水人。景泰甲戌进士。官至辰州知府。”

程楷“《诗经讲说》二十卷。”〈未见〉

高佑。曰：“考《登科录》，程楷二人，一乐平人，成化丁未进士；一合肥人，天启乙丑进士。《诗说》未详谁作。”

刘铨《诗经发钥》〈佚〉

《宁波府志》：“刘铨字世衡，慈谿人。以贡为丹徒训导。”

王彦文《诗传旁通》：〈未见〉

华亭人，号《益斋》。官嘉兴县儒学教谕。

郑满《诗经讲义》。〈未见〉

《浙江通志》：“满字守谦，慈谿人。弘治壬子举人，濮州知州。”

陈凤梧《毛诗集解》。〈未见〉

凤梧《自序》〈按：《序》已另载，不重录。〉

陆深《俨山诗微》二卷。〈阙〉

深《自序》。〈按：《序》已另载，不重录。〉

【按】《诗》“微业有成书。”公子楫称公携入京师为朝士。

窃去，仅存《二南邶风》而已。其于《大序》疑有错简而更正之，存《俨山集》中。

《湛若水诗厘正》二十卷。〈存〉

若水《自序》。〈按：《序》已另载，不重录。〉

王崇庆《诗经衍义》一卷。〈存〉

崇庆《自序》。〈按：《序》已另载，不重录。〉

丁奉《诗经臆言》：〈未见〉

丁奉常熟人。正德戊辰进士。

王渐逵《读诗记》。〈未见〉

渐逵《自序》〈按：《序》已另载，不重录。〉

季本《诗说解颐》八卷，又《总论》二卷〈存〉

徐渭曰：“会稽季先生所著《诗说解颐》，其志正，其见远，其意悉本于《经》而不泥于旧闻，深有得于孔氏之遗旨，有裨后学。”

黄佐“《诗传通解》二十五卷。”〈存〉

佐《自序》。〈按：《序》已另载，不重录。〉

赵鼒《诗经会意》：〈佚〉

郑玥曰：赵鼒，鸡泽人。弘正间，由岁贡生任户部司务，升南刑部员外郎。

潘恩《诗经辑说》七卷。〈存〉

《恩自序》。〈按：《序》已另载，不重录。〉

丰坊《鲁诗世学》三十六卷。〈存　一作十八卷〉

【按】：丰氏《鲁诗世学》列伪子贡《诗》传于前，而更《小雅》。

为《小正》，《大雅》为《大正》，尽反子夏之序，谓之世学者，以正音归之远祖稷，以《续音》归之庆，以补音归之耘，以正统归之其父熙，而己为之考补，其实皆坊一手所制也。坊恃其能书，以篆隶体伪为《正始石经》，一时钜公若泰和郭子章、京山李维桢辈皆信之，而又为此书以欺世。不知《鲁诗》亡于西晋，自晋以后，孰得见之？其仅存可证者，洪丞相适《隶释》所载蔡邕残碑数版，如“河水清且涟漪”作“兮”、“不稼不穑”作“啬”，“坎坎伐轮兮”作《欿欿》、“三岁贯女”作“宦”“女”“山有枢”作“蓲。”此外“素衣朱”作绡，见《仪礼注》。“伤如之何”作阳，见《尔雅注》。艳妻扇方处作“阎”，妻中冓之言作“中。”见《汉书》注，而丰氏本则仍同《毛诗》之文，是未睹《鲁诗》之文也。楚元王受《诗》于浮丘伯、刘向元王之后，故《新序》《说苑》《列女传》说《诗》皆依鲁，故其义与《毛诗》不同，而丰氏本无与诸书合，是未详《鲁诗》之义也。至于定之方中为《楚宫》，移入《鲁颂》，又移逸诗《唐棣之华》四句于《东门之𫮃》二章之前，而更篇名为《唐棣》，又增益“渐渐之石”之辞曰：“马鸣萧萧，陟彼崖矣。月丽于箕，风扬沙矣。武人东征，不遑家矣。”肆逞其臆见，狎侮圣人之言，且虑己之伪作，未能取信于人，则又假托黄文裕佐作序。中间欲申鲁说而改易毛、郑者，皆托诸文裕之言，排斥先儒，不遗馀力。其如文裕自有《诗传通解》行于世。其《自序》略云：“汉兴，鲁、齐、韩三家”列于学官，史称鲁最为近之。其后三家废而《毛诗》独行，世或泥于“鲁最为近”一语，必欲宗之。然《鲁诗》今可考者有曰“佩玉晏鸣，《关睢》叹之”，以为刺康王而作，固已异于孔子之言

矣。又曰：“驺虞，掌鸟兽官。古有梁驺，天子之田也。” 文王事殷，岂可以天子言哉？其为《周南》《召南》首尾己谬至此。以是观之，则文裕言《诗》不主于鲁明矣。又四明杨文懿著《诗私抄》，改编《诗》之定次，文裕罪其师心僭妄，是岂肯尽弃其学而甘心助丰氏之邪说乎？至于党丰氏者，不知石经为坊伪撰，乃诬文裕得之中秘。今文渊阁之书，目录具在，使果有魏时《石经，目》中岂不登载，洵无稽之言。稍有知识者，当不为所惑也。

陆垹《诗经存疑》一卷。〈存〉

按《篑斋诗说》至《卫诗》而止，今附集中，未成之书也。

《张忠诗辨疑》。〈未见〉

任丘人。嘉靖进士，官光禄少卿。

吕光洵《诗笺》。〈佚〉

新昌人，“嘉靖进士。历工、兵二部尚书。”

薛应旗《方山诗说》八卷。〈存〉

王梦得序。〈按：《序》已另载，不重录。〉

袁炜《毛诗定见》。〈未见〉

字懋中，慈谿人。嘉靖戊戌会元，廷试第三。累官少傅兼太子太傅，建极殿大学士，赠少师，谥“文荣。”

何宗鲁《诗辨考证》四卷。〈未见〉

字可言，福清人。嘉靖癸卯举人，惠州府同知。

劳堪“《诗林伐柯》四卷。”〈存〉

《谬泳》曰：“堪，江西德化人。嘉靖丙辰进士，历官副都御史，协理院事。”

《李泽民诗集》传。〈佚〉

《广信志》：贵溪人。隐居事母，号“北山樵子。” 著诗集传。

《易贵诗经直指》十五卷。〈佚〉

郭子章《黔记》：知府易贵撰。贵，宣慰司人，淹贯载籍，归田十馀年，杜门较书，以诗义奥深，作《直指》。今逸。

朱得之印《古诗说》一卷。〈存〉

字本思，靖江人。师事阳明。阳明殁于粤，走数千里迎之，哭尽哀。

李大经《诗教考》　《诗经面墙解》〈未见〉

按：《诗》三百十一篇，孔子所定，蔽以一言，曰：“思无邪。” 而朱子则曰：“彼虽以有邪之思作之，而我以无邪之思读之。” 是作诗者不皆思无邪矣。因以《春秋》列国卿大夫会盟宴飨所赋，百世之后尽定为淫奔之诗。数传而鲁斋王氏竟删去三十一篇，谓今三百五篇非夫子之旧，秦火后诗不能独全，汉儒取删去之诗足数，此支离之说也。《大经诗教考》盖本诸王氏。《诗》本无邪，而王氏删之于前，李氏削之于后，亦异于孔子之旨矣。

叶朝荣《诗经存固》八卷。〈未见　一作十卷〉

福清人，“大学士向高之父。”

林世陞“《毛诗人物志》三十四卷。”〈未见〉

礼部尚书燫之子

黄三阳《诗经讲义》。〈未见〉

字元泰建阳人

凌濛初《圣门传诗嫡冢》十六卷，《诗逆》四卷〈存〉

按：凌氏误信丰坊伪撰《子贡诗传》，遂合子夏《诗序》刊行之，题曰《圣门传诗嫡冢》，难乎免于识者所笑。

徐奋鹏《诗经毛朱二传删补》〈未见〉

临川人。崇祯中，督学使骆日昇、蔡懋德将献其书于朝，不果。

邹泉《诗经折衷》。〈未见〉

泉字峄山

薛志：“《毛诗传旨》一贯。”〈未见〉

字希之常熟人

吴瑞登《诗经引跃》。〈未见〉

字云卿

陈推《毛诗正宗》。〈未见〉

字行之福建人

陶其情“《诗经注疏大全纂》十二卷。”〈存〉

字逸则

赵一元《诗经理》十四卷。〈存〉

字士会，山阴人。书成于万历乙未，骆日升为之序。

堵惟常《诗笺》。〈未见〉

字冲宇，宜兴人。于《诗》《礼》《春秋》皆有笺。

唐汝谔“《毛诗微言》二十卷。”〈存〉

安庆教授华亭唐汝谔士雅撰。

林兆珂《毛诗多识篇》七卷。〈存〉

兆珂，字孟鸣，莆田人。万历甲戌进士，历安庆知府。

汪应蛟《学诗略》一卷。〈存〉

《澄源》汪氏应蛟，婺源人。万历甲戌进士，历官“右佥都御史，经理朝鲜，巡抚天津。后死于难。”

谢台卿《诗经课子衍义》。〈未见〉

台卿字韦仲，晋江人。万历庚辰进士。

郝敬“《毛诗原解》三十六卷。”〈存〉

京山郝氏专依《小序》立意，与《集传》相反，不得其平。至于议论之精醇者，足以发明朱《传》不可废也。

字还白，一字敛之，滕县人。万历辛卯“乡试第一，官至刑部郎中。”

徐必达《南州诗说》六卷。〈存〉

字德夫，嘉兴人。万历壬辰进士，历官南京兵部右侍郎。其书为《举子业》而作，李少卿日华序之。

刘宪宠“《诗经会说》八卷。”〈存〉

慈谿人，字行素。万历壬辰进士，太仆卿。

沈万钶“《诗经类考》三十卷。”〈存〉

武塘沈仲容仿王伯厚《诗考》，旁引博稽，别门相附，凡考之类三十，而卷亦同焉，诚诗家巨观也。字仲容，嘉善人。万历丁酉举人，官知县。

顾起元《尔雅堂诗说》四卷。〈存〉

字邻初，江宁人。万历戊戌，赐“《进士》第三” ，历官吏部右侍郎。

蔡毅中《经诗补传》四卷。〈未见〉

《中山》蔡氏毅中，光山人。万历辛丑进士，官至“礼部右侍郎，兼翰林院侍读学士。”

瞿汝说“《诗》经世业。”〈未见〉

常熟人，侍郎景淳之子。万历辛丑进士，官至江西布政司参议。

沈守正《诗经说通》十四卷。〈存〉

无回先生《诗义》，妙绝时人。先生中万历癸卯举人。《诗说通》，自为之序。其说存《小序》首句与苏子由同。

徐光启《毛诗六帖》。〈存〉

俞汝言曰：“光启字子先。上海人。万历甲辰进士。累官太子太保。文渊阁大学士。”

按《六帖》者，一曰《翼传》，二曰《存古》，三曰《广义》，四曰《揽藻》，五曰“《博物》，六曰《正叶》。”

赵宗葩《经约说》十卷。〈未见〉

《平湖县志》：“字伯裕，中万历己酉举人，署高阳教谕。”

庄廷臣《诗经逢源》八卷。〈存〉

字宁宇，武进人。万历庚戌进士，官太仆少卿。

邹忠嗣《诗传阐》二十四卷。〈存〉

误信《石经》《子贡传》，反斥《毛传》之非，无异痴儿说梦。

陆化熙《诗通》四卷。〈存〉

郑玥曰：“陆化熙字濬源，常熟人。万历癸丑进士。官至湖广参政。” 其书自为之序，举业本也。

胡引嘉《读诗录》二卷。〈存〉

字休复，仁和人。万历癸丑进士，《庶吉士》。

钱天锡《诗牖》五卷。〈未见〉

字公永，沔阳人。天启壬戌进士，历广西按察副使。

何楷“《毛诗世本古义》二十八卷。”〈存〉

钱澂之曰：“晋江何氏《诗经世本》以《诗》编年，混《风》《雅》《颂》为一。其牵合杜撰颇多，至考据精详，有恰与《诗》旨合者。要之自成一家言，不必以诗学相绳也。按《何氏世本》，其序次，首夏少康之世诗八篇，《公刘》也，《七月》也，《甫田》也，《大田》也，《丰年》也，《良耜》也，《载芟》也，《行苇》也。次殷盘庚之世诗一篇，《长发》也；高宗之世诗三篇，《那》也，《烈祖》” 也，《元鸟》也，祖庚之世，诗一篇，《殷武》也，武乙之世，诗五篇，《关睢》也，《鹊巢》也，《桃夭》也，《螽斯》也，《葛覃》也，太丁之世诗五篇，《采薇》也，《卷耳》也，《鹿鸣》也，《南山有台》也，《伐木》也，帝乙之世，诗五篇，《草虫》也，《出车》也，《四牡》也，《杕杜》也，《皇皇者华》也，帝辛之世，诗二十篇，《采蘩》也，《兔罝》也，《樛木》也，《南有嘉鱼》也，《羔羊》也，《小星》也，《江有汜》也，《摽有梅》也，《汉广》也，《芣苢》也，《野有死麇》也，《麟之趾》也。《殷其雷》也，《驺虞》也，《行露》也，《菁菁者莪》也，《汝坟》也，《鱼丽》也，《采𬞟》也，《凫鹥》也。周武王之世诗十三篇，《鱼藻》也，绵也，《旱麓》也，《皇矣》也，《天作》也，《既醉》也，雝也，《思齐》也，《棫朴》也，《灵台》也，《臣工》也，《白驹》也，《小宛》也。成王之世诗五十篇。闵予小子也。《匏有苦叶》也，《鸱鸮》也。狼跋也。伐柯也。九罭也。假乐也。载见也。烈文也。访落也。小毖也。敬之也。东山也。破斧也。泮水也。常棣也。大明也。文王有声也。《思文》

也，《生民》也。我将也。《丝衣》也。《楚茨》也。《信南山》也。潜也。《桑扈》也，《蓼萧》也。《湛露》也，《彤弓》也，《绵蛮》也，吉日也，《振鹭》也，《有瞽》也。《武》也。酌也。赉也。般也。《时迈》也。桓也。《有客》也。文王也，《蟋蟀》也。《天保》也，《清庙》也。维天之命也。维清也。《斯干》酌也，《卷阿》也，《凯风》也。康王之世诗五篇，《采菽》也，《昊天有成命》也，《下武》也，《噫嘻》也，《甘棠》也。昭王之世诗二篇，《执竞》也，《鼓钟》也。共王之世诗一篇，《绸缪》也。懿王之世诗一篇，还也；夷王之世诗三篇，《柏舟》也，《北门》也，《北风》也。厉王之世诗十篇，《渐渐之石》也，《桑柔》也，《四月》也，《采绿》也，《民劳》也、《板》也、荡也，《宛丘》也，《东门之枌》也，《衡门》也。宣王之世诗二十篇。《都人士》也，《鸿雁》也，《韩奕》也，《六月》也，《采𦬊》也，《常武》也，《江汉》也，《无衣》也，《崧高》也，黍苗也，《烝民》也，《无羊》也，《车攻》也，《汎彼》《柏舟》也，《庭燎》也，《云汉》也，《祈父》也，《沔水》也，《黄鸟》也，《鹤鸣》也，幽王之世诗三十一篇。《无将》，大车也，《隰桑》也，《大东》也，《巷伯》也，《鸳鸯》也，《白华》也，《车牵》也，《角弓》也，《𫠆弁》也，《瓠叶》也，《小戎》也。正月也。瞻卬也

召旻也。《小旻》也。《青蝇》也。《我行其野》也。小弁，《蓼莪》也。《十月之交》也。《雨无正》也。《北山》也。何草不黄也。《小明》也。《匪风》也。《素冠》也。《逍遥》也。《丘中有麻》也。《隰有苌楚》也。菀柳也，《巧言》也。苕之华也。平王之世诗三十四篇。《瞻彼洛矣》也。《缁衣》也。《车邻》也。《裳裳者华》也。《溱洧》也，《东门之𫮃》也。《女曰鸡鸣》也，《出其东门》也。《驷铁》也。宾之初筵也。抑也。《淇澳》，《终南》也，《蒹葭》也，《黍离》也。《中谷有蓷》也，《硕人》也，《绿衣》也，《终风》也，日月也，《简兮》也，《考槃》也，《采葛》也，《遵大路》也，《白石》也。《山有枢》也，《椒聊》也。戍申也，君子于役也，《葛藟》也；叔于田也，《大叔于田》也，《将仲子》也。《野有蔓草》也。桓王之世诗三十篇：《燕燕》也，击鼓也。《节南山》也，《雄雉》也，《新台》也，《蝃𬟽》也，《君子偕老》也，《静女》也，《相鼠》也，《谷风》也。氓也。《何人斯》也，《兔爰》也。有女同车也。《鸨羽》也。《山有扶苏》也，姣童也，《萚兮》也，《褰裳》也。二子乘舟也。《芄兰》也、墙有茨也。鹑之奔奔也，《桑中》也，东方未明也，卢令也，庄王之世诗九篇。扬之水也，《风雨》也，《南山》也，《东方之日》也，猗嗟也，《甫田》也。《载驱》也。《何彼秾矣》也，《鸡鸣》也。僖王之世诗二篇，《大车》也，《无衣》，《七兮》也。惠王之世，诗十六篇：《君子》阳阳也；《防有鹊巢》也，《伐檀》也。园有桃也，“《河广》也” ，《干旄》也，《竹竿》也，《载驰》也，《泉水》也，有狐也，《清人》也，《木瓜》也，《定之》《方中》也，《采苓》也，《陟岵》也，《葛生》也。襄王之世，诗十五篇。《有杕》也，《权舆》也，《十亩之间》也，《蜉蝣》也，《候人》也，《渭阳》也，《羔裘》《豹袪》也，《有杕之杜》也，《鸤鸠》也，“《羔裘》如” 濡也，《閟宫》也，《有駜》也，《𬳶也》，《晨风》也，《黄鸟》也，顷王之世诗一篇，《硕鼠》也；定王之世诗八篇，《彼汾》、沮洳也，《株林》也，《东门之扬》也，《东门之池》也、《月出》也、《泽陂》也，《旄丘》也，《式微》也，景王之世诗二篇，《子衿》也，《丰》也；敬王之世诗一篇，《下泉》也。虽《风》《雅》《颂》混而不分，其义专主《孟子》。所云“诵其诗，论其世” ，故其书亦有足取，非丰氏《鲁诗》徒变乱经文者比也。至若以《草虫》为《南陔》，《菁菁者莪》为《由仪》，《绵蛮》为《崇丘》，皆出于臆见，不足信矣。

张次仲：《待轩诗记》六卷〈存〉

待轩先生砥行著书，髦年不倦。

刘庆孙《诗经朱注考》〈未见〉

永年人。崇祯庚午举人。

孙承泽《诗经朱传翼》三十卷。〈存〉

【按】：《退谷，孙氏》谓毛氏之罪，岂在“辅嗣”下？毛氏较齐。

鲁、韩三家诗最醇，故独传，其亦何罪之有？此由尊朱子之过也，难免失言矣。

高承埏《五十家诗义裁中》十二卷。〈存〉

承埏字泽外。中崇祯庚辰进士。历知迁安、宝、坻、泾三县事，以南工部虞衡主事。亟请还里。聚书八十厨，集五十家诗传，折衷之，曰“《诗义裁》中。” 惜其经乱后遗失也。

黄淳耀《诗札》一卷。〈佚〉

先生《诗札》取汉、宋诸儒之说为两造，而以己意谳决焉。崇祯癸未，缮写二卷，至《王风》而止。未几，会试成进士。归里殉难；未及成书，遂遗失。

万时华《诗经偶笺》〈未见〉

字茂先南昌人

韦调鼎《诗经考定》二十四卷。〈存〉

字玉铉蜀金川人

赵起元《诗权》八卷。〈存〉

字庶先

乔中和《葩经旁意》一卷。〈存〉

字公致

丘九奎《诗经弋获解》六卷。〈未见〉

《邵武府志》：“丘九奎字子聚，诸生。”

胡绍曾《诗经胡传》十二卷。〈存〉

字宗一。举人。王尚书锡衮《序》其书。

顾秉礼《毛诗翼传》〈未见〉

华亭诸生字育宇

《范王孙诗志》二十六卷。〈存〉

海阳范王孙采诸说至“陈际泰、顾梦麟” 止，《金声序》。

顾梦麟《诗经说约》二十八卷。〈存〉

字麟士，吴人。亦举子《兔园册》然于《经》义颇有发明。

钱澂之《田间诗学》五卷〈存〉

字钦光。一以《小序》为“断，择众说而和调之。”

陆圻《诗论》五卷。〈存〉

字丽京，钱塘贡士，甲申后，隐于医及浮屠道士。

顾炎武《诗本旨》三卷。〈存〉

字亭林谓《三百篇》无叶韵，俱是本旨。

朱汝砺《诗札》十卷。〈存〉

字商石，仿《黄陶庵诗札》足成之。

毛晋《毛诗草木虫鱼疏广要》四卷。〈存〉

初名“凤苞” ，更名晋，字子晋。世居虞山东湖。

顾鼎《受诵诗弋获》四卷。〈存〉

桐乡人字孝嘉

吴申《十五国风咨解》。〈注〉《宋志》一卷。〈佚〉

《姓谱》：“申字景山，瓯宁人。皇祐进士，为国子监说书。神宗擢为御史，寻知谏院，出知舒州。”

董谷《国风辨》一篇。〈存〉

字实甫，海盐人。正德丙子举人。从阳明先生游。

赵宦光《风雅合注》三卷。〈未见〉

《吴周瑾》曰：“宦光，字凡夫，吴人，隐居寒山。”

刘褒“《北风图》一卷。”〈佚〉

张华曰：“汉桓帝时，刘褒画《云汉图》，见者皆热。又画《北风图》，见者复寒。”

卫协《北风图》一卷。〈佚〉

李嗣真曰：“顾画居第一。然虎头又服。卫协画《北风图》。”

陆探微《毛诗新台图》一卷。〈佚〉

高似孙曰：“古人多好以诗为图，陆探微有《新台图》，卫协有《黍离图》，马昭有《豳风七月图》。”

李公麟《缁衣图》一卷。〈佚〉

《宣和画谱》：“李公麟字伯时，舒人。熙宁中登进士第，任大理寺丞。”

赵孟𫖯《豳风图》一卷。〈佚〉

“宣德七年七月，上阅内库书画” ，得其图赋长诗一章。

林子奂《豳风图》一卷。〈未见〉

《吴宽》曰：“国初林子奂作。”

唐亡名氏《吉日图》一卷。〈佚〉

《楼钥跋》曰：“此图古矣，意其出于唐人。”

汪广洋《宾之初筵讲义》一篇。〈佚〉

广洋《自序》：〈按：《序》已另载，不重录。〉

周续之《毛诗序义》。〈佚〉

字道祖，雁门人。宋征士。

阮珍之《毛诗序注》。〈注〉《七录》一卷。〈佚〉

《隋志》：“宋交州刺史阮珍之撰。”

朱子熹《诗序辨说》〈注〉《宋志》一卷。〈存〉

辅广曰：“《释文》载沉重云：‘按《大序》是子夏、毛公合作，先生直据《后汉儒林传》之说而断以为卫宏作’。” 王应麟曰：“朱子《诗序辨说》多取郑渔仲《诗辨妄》。”

周是修《诗小序集成》三卷。〈佚〉

《江西通志》：“周是修名德，以字行，泰和人。初举霍丘县学训导，擢周府奉祠正，改衡府记善。靖难，师入金川门，自经于应天府学。”

陈颐正《诗序折衷》。〈未见〉

慈谿人。嘉靖壬戌进士，官按察使。

邵升《诗序解颐》一卷。〈未见〉

升，字伟元，太仓州人。岁贡生。

锺渊映《诗序证》一卷。〈佚〉

字汉广以子夏《诗序》当信，作《诗序证》一卷，又引《左氏内外传》及《子书》以证其非诬。。